Wojerecy/Róžant (SN/JaW). W mnohich městach a gmejnach su minjene dny nowych předstejićerjow wuzwolili a pomjenowali. Hakle njedawno je Wojerowski wyši měšćanosta Stefan Skora (CDU) předstejićerjam měšćanskich dźělow pomjenowanske wopisma přepodał. „Druhdy drje bywa mjez wsami a městom kritiske. Přiwšěm pak jara fairnje ze sobu wobchadźamy“, Skora zwurazni. Wobkrućeny bu předstajićer Brětnje/Michałkow (Bröthen/Michalken) Lothar Kujasch, w Ćisku Jens Sarodnik. Nowi w zastojnstwje su Claudia Jurisch w Čornym Chołmcu, Ulrike Neumann w Hórnikecach a Eugeniusz Diesterheft w Němcach.
szl_Latn